*Projekts*

\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_

Uz 12.01.2017. Nr. 142.9/12-5-12/17

**Saeimas Publisko izdevumu un**

**revīzijas komisijai**

*Par SIA “Paula Stradiņa Klīniskās universitātes slimnīcas” A korpusa uzraudzības padomi*

Ministru kabinets ir izskatījis Saeimas Publisko izdevumu un revīzijas komisijas (turpmāk – SPIRK) 2017.gada 12.janvāra vēstulē Nr.142.9/12-5-12/17 sniegto informāciju par VSIA “Paula Stradiņa Klīniskās universitātes slimnīca” (turpmāk – slimnīcas) jaunā A korpusa attīstības koordinācijas un uzraudzības padomes (turpmāk – Koordinācijas un uzraudzības padome) izveidi un aicinājumu ņemt vērā SPIRK sniegtos priekšlikumus attiecībā uz Koordinācijas un uzraudzības padomes sastāvu un uzdevumiem un līdz 2017.gada 27.janvārim iesniegt SPIRK dokumentus par minētās padomes izveidošanu un tai noteiktajiem pienākumiem.

Informējam, ka ir paredzēts ar Ministru kabineta rīkojumu izveidot Koordinācijas un uzraudzības padomi, kuru vadīs veselības ministre, un tajā dalībai tiks uzaicināti SPIRK, Ekonomikas ministrijas, Finanšu ministrijas, Rīgas Domes, Latvijas Lielo slimnīcu biedrības, slimnīcas Medicīnas padomes pārstāvji. Informējam, ka tiks ņemti vērā SPIRK ieteikumi attiecībā uz Koordinācijas un uzraudzības padomes uzdevumiem.

Ņemot vērā uzdevuma izpildei noteikto īso laika posmu, informējam, ka līdz 2017.gada 27.janvārim SPIRK netiks iesniegti dokumenti par minētās padomes izveidošanu un tai noteiktajiem pienākumiem, bet Koordinācijas un uzraudzības padomes izveides rīkojums un tās darbības regulējošais nolikums tiks iesniegti SPIRK, tiklīdz tie būs apstiprināti.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners

A.Tomsone, 67876181

Agnese.Tomsone@vm.gov.lv